《五月九日甲子至月望庚午大雨水不已十首》
元代·方回

夜半观天象，无星定肯晴。
河流兼市没，船势与楼平。
未杀漂摇意，仍添飒洒声。
人膏饫鱼鳖，真宰忍忘情。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。